wickkiey/tamil-wikipedia-chunked huggingface dataset:
# ரேகா சூர்யா

## தொழில்

ரேகா சூர்யா, பேகம் அக்தர் மற்றும் கிரிஜா தேவியிடம் இசைப் பயிற்சி பெற்றார். ரேகா, பேகம் அக்தரின் கடைசி மாணவியாகவும் மாறினார். அக்தரின் மரணத்திற்குப் பிறகு, ரேகா சூர்யா கிரிஜா தேவியிடம் இசை கற்றுக் கொள்வதற்காக வாரணாசிக்குச் சென்றார். 1980களில் சங்கீத நாடக அகாதமியில் உதவித்தொகை பெற்றார். இங்கு குருவாக பணிபுரிந்த தேவி இவருக்குப் பயிற்சி அளித்தார். மூத்த சாரங்கி வீரர் பஷீர் கான் இவரது மற்றொரு குரு.  
சூர்யா 1994-இல் சங்கீத நாடக அகாதமியின் (எஸ்.என். ஏ) காப்பகத்திற்காகப் பதிவு செய்தார். ச. நா. அ. வெளியிட்ட "ஒரு குறிப்பிட்ட பாணியில் பாடியது" என்ற கையேட்டை இவர் எழுதியுள்ளார்.  
இலங்கையின் ஆசிய இசை விழாவிலும் (1999), தஜிகிஸ்தானின் பன்னாட்டு பாலக் விழாவிலும் (2006) இந்தியாவைப் பிரதிநிதித்துவப்படுத்தினார். இந்தியா மற்றும் வெளிநாடுகளில் சூர்யா இசை நிகழ்ச்சிகளை நிகழ்த்தியுள்ளார்.
# ரேகா சூர்யா

## பாரம்பரியம்

ரேகா சூர்யாவின் பாடும் பாணி சிருங்கார ரசத்தைச் சுற்றி வருகிறது. இது இவரை மாய கவிதைகளுடன் இணைக்கிறது. இவர் தாத்ரா, கஜ்ரி, ஜூலா, ஹோரி, சைட்டி மற்றும் சூபியானா கலாம் ஆகியவற்றை தாத்ரா மற்றும் கசல் பாணியில் பாடுகிறார்.
# ரேகா சூர்யா

## விருதுகள்

ரேகா சூர்யா "மாற்றத்திற்கான கலைஞர்கள்" பிரிவின் கீழ் 2012-13கான கரம்வீர் நோபல் பரிசு பெற்றவர்.
# அக்மெல்லா

**அக்மெல்லா** (தாவரவியல் பெயர்: *Acmella*) என்பது சூரியகாந்திக் குடும்பம் (*Asteraceae*) என்ற பூக்கும் தாவரக் குடும்பத்தின் 1704 பேரினங்களில் ஒன்றாகும். இப்பேரினத்தினைக் கண்டறிந்த தாவரவியலாளர் ஆவார். இவரை , Rich. ex Pers. என்ற தாவரவியல் பன்னாட்டு பெயர் சுருக்கத்தால் குறிப்பிட வேண்டும். இங்கிலாந்திலுள்ள கியூ தாவரவியற் பூங்காவின் ஆய்வகம், இத்தாவரயினம் குறித்து வெளியிட்ட முதல் ஆவணக் குறிப்பு, 1807 ஆம் ஆண்டு எனத் தெரிவிக்கிறது. இப்பேரினத்தின் வாழ்விடங்கள், பூமியின் வெப்ப வலய, அயன அயல் மண்டலப் பகுதிகள் முதல் அமெரிக்க ஐக்கிய நாடுகளின் நடுநிலப்பகுதிகள் வரை உள்ளன.
# அக்மெல்லா

## வளர் இயல்புகள்

இதன் இனங்கள் பூண்டு வகைத் (herb) தாவரமாகும். இவைகளின் வாழ்நாள் ஓராண்டுத் (annual) தாவரமாகவோ , இரண்டு ஆண்டுக்களும் மேலாக தொடர்ந்து வாழும் பல்லாண்டுத் (perennial) தாவரமாகவோ இருக்கின்றன. இவற்றின் தண்டமைவு கிளைகளாக உள்ளன. ஒவ்வொரு தண்டும், 10 முதல் 20 செண்டிமீட்டர் நீளம் வரை காணப்படுகிறது. அத்தண்டு, தரைபடர்(prostrate) தண்டாகவோ அல்லது நிமிர்ந்த (erect) நிலையிலோ இருக்கின்றன.  
இதன் இலைகள் எதிர்எதிரே (opposite) அமைந்துள்ளன. இலை ஓரங்கள் பற்கள் (serrate) வடிவத்திலோ, நேர்கோடு வடிவத்திலோ(smooth) அமைந்துள்ளன. இலை மேலுள்ள முடிகள் சொர சொரப்பாகவோ (rough) அல்லது மென்மையாகவோ (soft) காணப்படுகின்றன. பூக்கள் தண்டின் கோணத்திலோ அல்லது உச்சியிலோ அமைந்துள்ளன. பெரும்பாலும், அப்பூக்கள் தனித்து (solitary) காணப்படுகின்றன. ஒரு சில இனங்களில் தனிப்பூக்களுக்கு மாற்றாக, பூந்துணர்கள் காணப்படுகின்றன. ஒவ்வொரு சிறுபூவும் மணி (bell) போன்ற வடிவமுடைய, 4 அல்லது 5 பூவிதழ்களைப் பெற்றுள்ளன. பெரும்பாலும் இப்பூக்கள் மஞ்சள் நிறமுடையதாக உள்ளன. சில சமயங்களில் செவ்வூதா நிறத்தில் இருக்கின்றன. இருபாலினப் பூக்களும், ஒரே பூந்துணரிலேயே அமைந்துள்ளன. கதிர்ச்சிறுபூக்களே (ray floret) விதையை உண்டாக்கும் சூலகங்களாக (gynoecium) உள்ளன.
# அக்மெல்லா

## பயன்கள்

*அக்மெல்லா ஓலரேசியா* என்ற இதன் இனம் பல நூறு ஆண்டுகளாகப் பயிரிடப்படுகிறது. இது உணவாகவும், மூலிகை மருந்தாகவும், பூச்சிக்கொல்லியாகவும், அலங்காரத் தாவரம் ஆகவும் பயன்படுத்தப் படுகின்றது. குறிப்பாகப் பல்வலி மருந்தாகவும், வாய்நோய்த் தொற்றுகளுக்கும் இது பயன்படுவதால், இதனைப் 'பல்வலி தாவரம்' ('toothache plant') என அழைப்பர்.
# அக்மெல்லா

## இனங்கள்

கியூ தாவரவியல் ஆய்வகம், இப்பேரினத்தின் இனங்களாக, 35 இனங்களை, பன்னாட்டு தாவரவியல் அமைப்புகளின் ஒத்துழைப்புகளோடு வெளியிட்டுள்ளது. அவை சான்றுகளுடன், கீழே தரப்பட்டுள்ளன.  
1. Acmella alba
1. Acmella alpestris
1. Acmella bellidioides
1. Acmella brachyglossa
1. Acmella brachyglossa
1. Acmella caulirhiza
1. Acmella ciliata
1. Acmella darwinii
1. Acmella decumbens
1. Acmella filipes
1. Acmella ghoshinis
1. Acmella glaberrima
1. Acmella grandiflora
1. Acmella grisea
1. Acmella iodiscaea
1. Acmella kalelii
1. Acmella leptophylla
1. Acmella leucantha
1. Acmella lundellii
1. Acmella marajoensis
1. Acmella oleracea
1. Acmella paniculata
1. Acmella papposa
1. Acmella pilosa
1. Acmella poliolepidica
1. Acmella psilocarpa
1. Acmella pusilla
1. Acmella radicans
1. Acmella ramosa
1. Acmella repens
1. Acmella serratifolia
1. Acmella sodiroi
1. Acmella tetralobata
1. Acmella uliginosa
1. Acmella vazhachalensis
# பினா பாசுனெட்டு

**பினா பாசுனெட்டு** (*Bina Basnett*) இந்தியாவைச் சேர்ந்த ஓர் அரசியல்வாதியாவார். சிக்கிம் மாநிலத்தில் வசிக்கும் இவர் அம்ரோ சிக்கிம் கட்சியின் தலைவரும் ஆவார்.
# பினா பாசுனெட்டு

## அரசியல் வாழ்க்கை

பினா பாசுனெட்டு 2003 ஆம் ஆண்டில் கேங்டாக் தியோராலி பெண்கள் மூத்தோர் மேல்நிலைப் பள்ளியில் தனது பள்ளிப்படிப்பை முடித்தார். சிக்கிம் மணிப்பால் பல்கலைக்கழக மருத்துவக் கல்லூரியில் தனது மருத்துவப் படிப்பை முடித்து பட்டம் பெற்றார். 2009 ஆம் ஆண்டில் இளநிலை மருத்துவம் படித்து முடித்த பிறகு, 2013 ஆம் ஆண்டு காங்டாக்கிலுள்ள அதே கல்லூரியில் தனது முதுநிலை மருத்துவப் படிப்பைத் தொடர்ந்தார், பின்னர் புது தில்லியின் லேடி ஆர்டிங்கு மருத்துவக் கல்லூரியில் விரிவுரையாளராகப் பணியாற்றினார்.  
2018 ஆம் ஆண்டு மே மாதம் 31 ஆம் தேதியன்று அன்று பைச்சுங் பூட்டியா தலைமையிலான அம்ரோ சிக்கிம் கட்சியில் பினா பாசுனெட்டு சேர்ந்தார். தொடக்க விழாவில், இவர் அக்கட்சியின் 9 துணைத் தலைவர்களில் ஒருவராக தேர்ந்தெடுக்கப்பட்டார்.  
தொடக்க விழா முடிந்த சுமார் 8 மாதங்களுக்கு, கட்சியின் தலைவர் பதவி காலியாக இருந்தது. பினா பாசுனெட்டு தனது பதவிக்காலத்தை நிறைவு செய்தார்.
# பினா பாசுனெட்டு

## தேர்தல் பதிவு

; சிக்கிம் சட்டப்பேரவைத் தேர்தல்  
| 2019 | அப்பர் தடோங்கு | அம்ரோ சிக்கிம் கட்சி | தோல்வி | 3வது/5 | 123 | 1.63 | -49.38 | இழப்பு. | } |
| --- | --- | --- | --- | --- | --- | --- | --- | --- | --- |
# பதுவா

வளாகத்தில் 2013 இல் நடைபெற்ற சர்வதேச கொல்கத்தா புத்தகக் கண்காட்சியில் ஓவியம் வரையும் ஒரு பதுவா பெண். ]]
**பதுவா** ( *Patua* ) என்பது இந்தியாவின் மேற்கு வங்காளம், பீகார், சார்க்கண்டு மற்றும் ஒடிசா மற்றும் வங்காளதேசத்தின் சில பகுதிகளில் காணப்படும் ஒரு கைவினைஞர் சமூகமாகும். சில பதுவாக்கள் இந்துக்களாகவும், மற்றவர்கள் முஸ்லிம்களாகவும் இருக்கின்றனர். இந்து பதுவாக்கள் கொல்கத்தாவின் காளிகாட் மற்றும் குமார்துலி பகுதிகளிலும், மேற்கு வங்கத்தின் வேறு சில பகுதிகளிலும் செயல்பாட்டில் உள்ளனர். அங்கு இவர்கள் எண்ணிக்கையில் குறைவு. பெரும்பாலான பதுவாக்கள் உண்மையில் இந்து சமயத்திலிருந்து இசுலாத்திற்கு மாறியவர்கள் என்று நம்பப்படுகிறது. இன்று, இவர்கள் இயல்பாகவே இந்து மற்றும் இசுலாமிய பழக்கவழக்கங்களைக் கடைப்பிடிக்கின்றனர். இவர்கள் பல்வேறு காலகட்டங்களில் பௌத்தர்களாகவும் இருந்திருக்கலாம். இருப்பினும், இன்று இவர்களில் பெரும்பாலோர் ஏழ்மையான முஸ்லிம்களாக உள்ளனர். இவர்கள் முக்கியமாக இந்துக்களின் ஆதரவை நம்பியிருக்கிறார்கள். ஆனால் இவர்கள் தங்களின் வர்ணம் பூசப்பட்ட சுருள்களை சுற்றுலாப் பயணிகளிடம் அதிகளவு விற்பனை செய்கின்றனர். எழுத்தாளர் *பிராங்க் ஜே. கோரோம்* தனது *வில்லேஜ் ஆஃப் பெயின்டர்ஸ்: நெரேட்டிவ்ஸ் ஸ்க்ரோல்ஸ் ஃபிரம் வெஸ்ட்* என்ற புத்தகத்தில் பதுவாக்களைப் பற்றி விவரித்து பகுப்பாய்வு செய்துள்ளார்.  
பதுவாக்கள், முதலில் இந்துக்களாக இருந்தவர்கள் எனவும், தங்கள் வர்த்தகத்தைத் தொடர்வதில் நியமன நடவடிக்கைகளை பின்பற்றாததற்காக இந்து சமூகத்திலிருந்து வெளியேற்றப்பட்டதாக அறிஞர்கள் வாதிடுகின்றனர். இவர்கள் பட்டிகர் அல்லது சித்ரகார் என்றும் அழைக்கப்படுகிறார்கள்.
# பதுவா

## தோற்றம்

சித்திரக்காரர்களின் தோற்றம் பற்றி துல்லியமாக தீர்மானிப்பது கடினமாக இருந்தாலும், வரலாற்று மற்றும் புராண நினைவுகள் 13 ஆம் நூற்றாண்டு வரை இவர்களின் இருப்பைக் கண்டறியக்கூடியதாக உள்ளன. இந்திய சாதி அமைப்பில் இவர்களின் நிலைப்பாட்டை வெவ்வேறு கணக்குகள் விளக்குகின்றன. பதுவா மக்கள் ஒரு இந்து சமூகம் எனவும், இந்துக் கடவுள்களை ஓவியமாக வரைவதும், அதை பிரதியெடுப்பதும் இவர்களின் பாரம்பரிய தொழில். இருப்பினும் இவர்களில் பலர் முஸ்லிம்களாக உள்ளனர். இவர்களின் பெயரான “பதுவர்” என்பது “செதுக்குபவர்” என்று பொருள்படும் “போட்டா” என்ற வங்காள வார்த்தையிலிருந்து உருவானது. இவர்கள் சித்ரகார் என்றும் பரவலாக அழைக்கப்படுகிறார்கள். அதாவது சுருள் ஓவியர் என்று பொருள். இந்த சமூகத்தின் தோற்றம் குறித்து பல கோட்பாடுகள் உள்ளன. சென் வம்சத்தின் போது உருவாக்கப்பட்ட துணை சாதிகளின் படிநிலையால் ஏற்படும் ஒடுக்குமுறையைத் தவிர்ப்பதற்கான ஒரு உத்தியாக சித்ரகாரர்கள் இசுலாத்திற்கு மாறியிருக்கலாம். ஒவ்வொரு பதுவாவிற்கும் ஒரு இந்து மற்றும் ஒரு முஸ்லிம் என இரண்டு பெயர்கள் இருப்பதால், இவர்களிடையே இது மிகவும் மெதுவான செயல்முறையாக இருந்தது.  
குமாரர்களைப் போலவே பதுவாக்களும் கிராம பாரம்பரியத்தில் கடவுள்கள் மற்றும் தெய்வங்களின் பிரபலமான மங்கலக் கதைகளைச் சொல்லும் சுருள்கள் அல்லது பட்டைகளை வரையும் ஓவியர்களாக தங்கள் வாழ்க்கையைத் தொடங்கினர். தலைமுறைகளாக, இந்த சுருள் ஓவியர்கள் அல்லது பதுவாக்கள் பணம் அல்லது உணவுக்காக தங்கள் சுருள்கள் அல்லது பாடும் கதைகளுடன் கிராமம் கிராமமாகச் சென்றுள்ளனர். பலர் மேற்கு வங்காளத்தின் மிட்னாபூரில் இருந்து அல்லது 24 பர்கானாக்கள் மற்றும் பிர்பும், முர்சிதாபாத்திலிருந்தும் வருகிறார்கள். தட்டுகள் அல்லது சுருள்கள் சமமான அல்லது வெவ்வேறு அளவுகளில் காகிதத் தாள்களால் தயாரிக்கப்படுகின்றன. அவை ஒன்றாக சேர்க்கப்பட்டு சாதாரண சுவரொட்டி வண்ணங்களால் வரையப்படுகின்றன. முதலில் அவை துணியில் வரையப்பட்டு அதில் இடைக்கால மங்கல் கவிதைகள் போன்ற மதக் கதைகளைச் சொல்லப் பயன்படுத்தப்பட்டது. இன்று அவை திரைப்படங்களின் தீமைகள் அல்லது கல்வியறிவை மேம்படுத்துதல் போன்ற சமூக மற்றும் அரசியல் பிரச்சினைகள் குறித்து கருத்து தெரிவிக்க பயன்படுத்தப்படுகிறது.
# பதுவா

## தற்போதைய சூழ்நிலைகள்

பதுவாக்கள் முக்கியமாக மிட்னாபூர், பிர்பூம், பாங்குராஹூக்லி, 24 பர்கானாஸ், ஹவுரா, மற்றும் புருலியா,முர்சிதாபாத் மாவட்டங்களில் காணப்படுகின்றனர். கர்பெலியா, பஞ்ச்துபி, கண்டி, கோகர்னா, அம்லாய், தோக்சின்கண்டா, ஜில்லி போன்றவை கிராமங்களிலும் இவர்கள் காணப்படுகின்றனர்.  
பீகாரில் இவர்கள் முக்கியமாக மகாஹி மற்றும் மைதிலி பேசும் பகுதிகளிலும், சார்க்கண்டின்<nowiki/>அருகிலுள்ள பகுதிகளிலும் காணப்படுகின்றனர். வங்காளத்தில் இவர்கள் பெங்காலி பேசும் சமூகமாக இருக்கின்றனர். இவர்களுக்கு உருது பற்றி சிறிதளவே உள்ளதுஅல்லது எந்த அறிவும் இல்லை. சமூகம், தங்கள் சமூகத்திற்குள்ளாகவே நடக்கும் திருமணங்களை விரும்புகிறது. பதுவாக்கள் கிராமங்களுக்குச் சென்று தாங்கள் வரைந்த படச்சுருள்களுடன் வீட்டுக்கு வீடு செல்கின்றனர். அவர்கள் தங்கள் சேவைகளுக்கு ஈடாக ரொக்கமாகவோ அல்லது பொருளாகவோ பெற்றுக்கொண்டு சுருள்களை அவிழ்க்கும் போது கதைகளை விவரிக்கிறார்கள்.  
பதுவாக்களின் பாரம்பரிய தொழில் சுருள் ஓவியம், உருவப்படம் தயாரித்தல் மற்றும் பிற அலங்கார வேலைகள் ஆகும். இவர்கள் கரடுமுரடான துணிகளில் இந்து கடவுள்களின் உருவங்களை வரைகிறார்கள். இந்த ஓவியங்கள் பதாசு (பாட்) என்று குறிப்பிடப்படுகின்றன. இந்தியாவிலுள்ள மற்ற முஸ்லிம் கைவினைஞர்கள் குழுக்களைப் போலவே, இவர்களும் தங்கள் பாரம்பரிய தொழிலில் சரிவைக் கண்டுள்ளனர். இப்போது தினசரி கூலித் தொழிலாளர்களாக வேலை செய்கிறார்கள்.  
பதுவா மக்கள் சுன்னி முஸ்லிம்கள். ஆனால் பல நாட்டுப்புற நம்பிக்கைகளை உள்ளடக்கியவர்கள். சிலை தயாரிப்பில் ஈடுபடுபவர்கள் பொதுவாக மற்ற பதுவாக்களை விட குறைவான மரபுவாதிகள். முஸ்லிம் சடங்குகள் இவர்களின் அனைத்து முக்கியமான விழாக்களிலும் இடம் பெறுகின்றன. ஆனால் இவர்களின் சுருள் ஓவியங்களில் இந்து கதைகள் இடம் பெற்றுள்ளன. மேலும் பல இந்து பண்டிகைகளையும் இவர்கள் கொண்டாடுகின்றனர்.
# மட்கி நடனம்

**மட்கி நடனம்** ( *Matki Dance* ) என்பது இந்திய மாநிலமான மத்தியப் பிரதேசத்தின் மால்வா பிராந்தியத்தில் பெரும்பாலும் நிகழ்த்தப்படும் ஒரு வகை நடனம் ஆகும். இது திருமணங்கள், பிறந்த நாள் அல்லது வேறு எந்த சிறப்பு சந்தர்ப்பங்களில் பெண்களால் தனி நடனமாக நிகழ்த்தப்படுகிறது . இந்தி<nowiki/>யில் மட்கி என்றால் ஒரு சிறிய குடம் அல்லது ஒரு சிறிய மண்பாண்டம் என்று பொருள். இந்த நடனத்தில், பெண்கள் புடவைகள் அல்லது பல ஆபரணங்களால் அலங்கரிக்கப்பட்ட லெகங்கா என்னும் ஆடையை அணிந்து கொள்கின்றனர். தோல் வாத்தியம் நடனத்தில் பயன்படுத்தப்படும் முக்கிய இசைக்கருவி யாகும். மட்கி நடனம் பொதுவாக வட்ட நிலையில் நிகழ்த்தப்படுகிறது. பெண்கள் முகத்தில் முக்காடு அணிந்து கொண்டு ஒன்று அல்லது பல அடுக்குகள் கொண்ட மண் பானைகளை தங்களின் தலையில் வைத்து இதை நிகழ்த்துவார்கள்..  
இதில் *ஆதா* மற்றும் *கடா நாச்* என்று அழைக்கப்படும் துணை வகைகளும் உள்ளன.
# குரூண் போர்

**குரூண் போர்** (ஆங்கிலம்: *Battle of Gurun*; மலாய்: *Pertempuran di Gurun*) என்பது 14–16 டிசம்பர் 1941-இல்; பிரித்தானிய இந்திய இராணுவத்தின் 11-ஆவது காலாட்படைக்கும், அரச சப்பானிய இராணுவத்திற்கும் இடையே தீபகற்ப மலேசியா, கெடா மாநிலத்தின் குரூண் நகரத்திற்கு வடக்கே 3 மைல் தொலைவில் நடந்த போராகும்.  
சில நாட்களுக்கு முன்னர் ஜித்ராவில் நடந்த ஜித்ரா போருக்கு பிறகு, சப்பானிய இராணுவத்தின் முன்னேற்றத்தைத் தடுக்க, பிரித்தானிய இந்திய இராணுவத்தின் 11-ஆவது காலாட்படை முயன்றபோது இந்த குரூண் போர் நடைபெற்றது.
# குரூண் போர்

## பின்னணி

ஜித்ரா போரில் பிரித்தானிய இந்திய இராணுவத்தின் 11-ஆவது காலாட்படைக்கு டேவிட் முர்ரே லியோன் என்பவர் படைத் தளபதியாக இருந்தார். மிகப் பெரிய சப்பானியப் படைகளின் தாக்குதலுக்கு உள்ளானதாக டேவிட் முர்ரே லியோன் நம்பினார். அதனால் அவரின் படையினர் ஜித்ராவிலிருந்து வெளியேறும்படி பிரித்தானிய மலாயா படைகளின் தலைவர் ஆர்தர் பெர்சிவல் உத்தரவிட்டார்.  
தாய்லாந்து நாட்டின் தென் பகுதியில்; மலேசிய எல்லையில், சில நாட்களுக்கு முன்னர் நடந்த குரோ போரில் சப்பானியப் படைகளின் முன்னேற்றத்தைத் தடுக்க முடியாமல் போனது. அதனால் பிரித்தானியக் கூட்டுப் படைகள்; பட்டாணியில் இருந்து பின்வாங்க வேண்டிய நிலை ஏற்பட்டது.
# குரூண் போர்

## பின்னணி

### இந்திய இராணுவத்தின் 11-ஆவது காலாட்படை

குரூண் பகுதி, இயற்கையில் மலைப்பாங்கான பகுதி. பிரித்தானியக் கூட்டுப் படைகளுக்கு தற்காப்பு அரணாக அமையும் என எதிர்ப்பார்க்கப்பட்டது. அந்த வகையில் சப்பானியப் படைகளின் முன்னேற்றத்தை தற்காலிகமாக நிறுத்தலாம் எனும் நம்பிக்கையில் பிரித்தானியக் கூட்டுப் படைகள் பின்வாங்க உத்தரவிடப்பட்டது.  
ஜித்ராவிலிருந்து குரூணுக்கு பின்வாங்கும் படலம், பிரித்தானியக் கூட்டுப் படைககுப் பெரும் தோல்வியில் முடிந்தது. ஜித்ராவில் நடந்த போரில் ஏற்பட்ட இழப்புகளை விட அதிக இழப்புகள் ஏற்பட்டன.
# குரூண் போர்

## பின்னணி

### போர் வீரர்கள் கொலை செய்யப்பட்டனர்

பின்வாங்குவதற்கான உத்தரவு போர் முனையில் இருந்த பிரித்தானியக் கூட்டுப் படையினர் பலருக்குச் சென்றடையவில்லை. அவர்கள் பின்வாங்காமல் தொடர்ந்து போரிட்டு வந்தனர். அதனால் பிரித்தானிய இந்திய இராணுவத்தின் 11-ஆவது காலாட்படையின் பல துணைப் பிரிவுகள் ஜித்ராவில் கைவிடப்பட்டன.  
அத்துடன் ஜித்ராவின் தெற்கில் உள்ள பாட்டா ஆற்றைக் கடக்க முயன்ற வீரர்கள் பலர் வெள்ளப் பெருக்கில் மூழ்கி உயிர்விட்டனர். ஒரு கட்டத்தில் முழு படைப் பிரிவுகளும் காணாமல் போய்விட்டன. பிரித்தானிய இந்திய இராணுவத்தின் 11-ஆவது காலாட்படையின் போர் வீரர்களில் பலர் சப்பானியர்களால் பிடிக்கப்பட்டனர்; அல்லது கொலை செய்யப்பட்டனர்.
# இலங்கைத் துடுப்பாட்ட அணியின் வங்காளதேசச் சுற்றுப்பயணம், 2024

இலங்கைத் துடுப்பாட்ட அணி 2024 மார்ச்-ஏப்ரல் மாதங்களில் வங்காளதேசத்தில் அந்நாட்டுத் துடுப்பாட்ட அணியுடன் இரண்டு தேர்வுப் போட்டிகளிலும், மூன்று ஒருநாள் பன்னாட்டுப் (ஒநாப) போட்டிகளிலும், மூன்று பன்னாட்டு இருபது20 (இ20ப) போட்டிகளிலும் விளையாடியது. இச்சுற்றில் விளையாடப்பட்ட தேர்வு ஆட்டங்களின் முடிவுகள் 2023–2025 ஐசிசி உலகத் தேர்வுத் துடுப்பாட்ட வாகையில் சேர்க்கப்பட்டன.
# இலங்கைத் துடுப்பாட்ட அணியின் வங்காளதேசச் சுற்றுப்பயணம், 2024

## அணிகள்

| தேர்வுகள் | ஒநாப | இ20ப | தேர்வுகள் | ஒநாப | இ20ப |  |
| --- | --- | --- | --- | --- | --- | --- |
| * நஸ்முல் உசைன் சாந்தோ (த)
* காலித் அகுமத்
* லிதன் தாஸ் (இ.கா)
* மோமினல் ஹாக்
* முசுபிக் அசன்
* நயீம் அசன்
* சக்கீர் அசன்
* மகுமுதுல் அசன் ஜோய்
* சகதாத் ஒசைன்
* சத்மான் இசுலாம்
* சோரிஃபுல் இசுலாம்
* தைஜுல் இஸ்லாம்
* மெஹதி ஹசன்
* 
முஷ்பிகுர் ரகீம் (இ.க)

* நசீது ராணா | * நஸ்முல் உசைன் சாந்தோ (த)
* தஸ்கின் அகமது
* சாக்கர் அலி (இகா)
* லிதன் தாஸ் (இகா)
* அனமுல் ஹக் (இகா)
* தன்சீத் அசன்
* ரிசாத் ஒசைன்
* தவ்கீது இரிதோய்
* சோரிஃபுல் இசுலாம்
* தைஜுல் இஸ்லாம்
* மகுமுதுல்லா
* அசன் மகுமுது
* மெஹதி ஹசன்
* முஷ்பிகுர் ரகீம்
* முசுத்தாபிசூர் ரகுமான்
* தன்சீம் அசன் சக்கீபு
* சௌமியா சர்கார் | * நஸ்முல் உசைன் சாந்தோ (த)
* தஸ்கின் அகமது
* சாக்கர் அலி (இ.க)
* லிதன் தாஸ் (இ.க)
* மகெதி அசன்
* அனமுல் ஹக் (இ.க)
* ரிசாத் ஒசைன்
* தவ்கீது இரிதோய்
* சோரிஃபுல் இசுலாம்
* தைஜுல் இஸ்லாம்
* மகுமுதுல்லா
* மொகம்மது நயீம்
* முசுத்தாபிசூர் ரகுமான்
* தன்சீம் அசன் சக்கீபு
* சௌமியா சர்கார் | * தனஞ்சய டி சில்வா (த)
* குசல் மெண்டிசு (து.த)
* தினேஸ் சந்திமல்
* விஷ்வா பெர்னாண்டோ
* சமிக்க குணசேகரா
* 
வனிந்து அசரங்க

* பிரபாத் ஜெயசூரிய
* திமுத் கருணாரத்ன
* லகிரு குமார
* நிசான் மதுசுக்கா
* அஞ்செலோ மத்தியூஸ்
* கமிந்து மெண்டிஸ்
* ரமேசு மெண்டிசு
* நிசான் பீரிசு
* கசுன் ராஜித
* சதீர சமரவிக்ரம
* லகிரு உதார | * குசல் மெண்டிசு (த) (இ.க)
* சரித் அசலங்க (து.த)
* சகான் அராச்சிகே
* அகிலா தனஞ்செய
* அவிஷ்கா பெர்னாண்டோ
* வனிந்து அசரங்க
* சமிக்கா கருணாரத்தின
* லகிரு குமார
* சனித் லியனகே
* தில்சான் மதுசங்க
* பிரமோத் மதுசன்
* கமிந்து மெண்டிஸ்
* பத்தும் நிசங்க
* சதீர சமரவிக்ரம (இ.க)
* மகேசு தீக்சன
* துனித் வெல்லாளகே | * வனிந்து அசரங்க (த)
* சரித் அசலங்க (து.த)
* நிரோசன் டிக்வெல்ல (இ.க)
* குசல் மெண்டிசு (இ.க)
* அவிஷ்கா பெர்னாண்டோ
* சதீர சமரவிக்ரம
* தசுன் சானக்க
* 
குசல் பெரேரா (இ.க)

* அஞ்செலோ மத்தியூஸ்
* அகிலா தனஞ்செய
* தனஞ்சய டி சில்வா
* கமிந்து மெண்டிஸ்
* மதீச பத்திரன
* மகேசு தீக்சன
* பினுர பெர்னாண்டோ
* தில்சான் மதுசங்க
* நுவான் துசார
* ஜெப்ரி வான்டர்சே | } |
# விக்கிப்பீடியா:நல்ல கட்டுரைகள் முன்மொழிவுகள்

நல்ல கட்டுரைக்கான அளவுகோல்களின்படி உள்ள ஒரு கட்டுரையினை நல்ல கட்டுரையாக நியமிக்க நினைக்கும் கட்டுரைகளை முன்மொழியலாம்.
# விக்கிப்பீடியா:நல்ல கட்டுரைகள் முன்மொழிவுகள்

## முன்மொழிவு

1. சாக்கைக் கூத்து --மகாலிங்கம் இரெத்தினவேலு 00:29, 1 சூன் 2024 (UTC)
1. யூக்ளிடு-ஆய்லர் தேற்றம் -- <font face="Casteller" size="4">ஸ்ரீதர். ஞா</font> 💬உரையாடுக 04:18, 2 சூன் 2024 (UTC)
1. பாக்ஸ் மங்கோலிகா -- சுப. இராஜசேகர் (பேச்சு) 05:31, 15 சூன் 2024 (UTC)
1. முகலாயப் பேரரசு -- சுப. இராஜசேகர் (பேச்சு) 05:31, 15 சூன் 2024 (UTC)
1. லியோ டால்ஸ்டாய் -- சுப. இராஜசேகர் (பேச்சு) 05:31, 15 சூன் 2024 (UTC)
1. அக்பர் -- சுப. இராஜசேகர் (பேச்சு) 05:31, 15 சூன் 2024 (UTC)
1. பேரரசர் அலெக்சாந்தர் -- சுப. இராஜசேகர் (பேச்சு) 05:31, 15 சூன் 2024 (UTC)
1. இரண்டாம் உலகப் போர் -- சுப. இராஜசேகர் (பேச்சு) 05:31, 15 சூன் 2024 (UTC)
1. அசோகர் -- சுப. இராஜசேகர் (பேச்சு) 05:31, 15 சூன் 2024 (UTC)
1. முதலாம் உலகப் போர் -- சுப. இராஜசேகர் (பேச்சு) 05:31, 15 சூன் 2024 (UTC)
1. உரோமைப் பேரரசு -- சுப. இராஜசேகர் (பேச்சு) 05:31, 15 சூன் 2024 (UTC)
1. சிந்துவெளி நாகரிகம் -- சுப. இராஜசேகர் (பேச்சு) 05:31, 15 சூன் 2024 (UTC)
1. குப்தப் பேரரசு -- சுப. இராஜசேகர் (பேச்சு) 05:31, 15 சூன் 2024 (UTC)
1. யூலியசு சீசர் -- சுப. இராஜசேகர் (பேச்சு) 05:31, 15 சூன் 2024 (UTC)
1. இந்தியா --சுப. இராஜசேகர் (பேச்சு) 13:15, 3 திசம்பர் 2024 (UTC)
1. கேரளம் --சுப. இராஜசேகர் (பேச்சு) 13:15, 3 திசம்பர் 2024 (UTC)
1. செங்கிஸ் கான்--சுப. இராஜசேகர் (பேச்சு) 08:21, 8 திசம்பர் 2024 (UTC)
1. சிங்கப்பூர்--சுப. இராஜசேகர் (பேச்சு) 14:37, 6 மே 2025 (UTC)
1. இந்திய வரலாறு--சுப. இராஜசேகர் (பேச்சு) 13:41, 16 ஆகத்து 2025 (UTC)
1. ஈரானின் வரலாறு--சுப. இராஜசேகர் (பேச்சு) 13:41, 16 ஆகத்து 2025 (UTC)
# சிங்கி சாம்

**சிங்கி சாம்** (*Singhi Chham*) அல்லது காஞ்சென்சோங்கா நடனம் என்பது சிக்கிமில் ஆடப்படும் ஒரு வகை சிங்க நடன வடிவமாகும். இதில் நடனக் கலைஞர்கள் பனி சிங்கத்தைக் குறிக்கும் சிங்க உடையில் நடனத்தினை நிகழ்த்துகிறார்கள். இது பூட்டியா மக்களின் நடனம் ஆகும். இந்நடனம் 18ஆம் நூற்றாண்டில் சிக்கிமின் மூன்றாவது சோக்கியால் வம்ச சாடர் நாம்கியால் அறிமுகப்படுத்தியதாகக் கூறப்படுகிறது. இந்நடனமானது வழக்கமாக பங்கலாப்ப்சூல் திருவிழாவின் போது நிகழ்த்தப்படுகிறது.  
இந்த நடனத்தில், இரண்டு முதல் நான்கு பேர் பனி சிங்க வேடமிட்டு நடனம் ஆடுவர். ஒவ்வொரு பனி சிங்கமும் சிங்க உடையில் இரண்டு ஆண் சிங்க வேடத்தில் உள்ளன. வெள்ளை நிறத்தில் நீல நிற தாடியுடன் வேடமிடுவர். இந்த நடனத்தின் போது ஒரு முரசு வாத்திய கலைஞரும் இடம் பெறுவார். சிக்கிம் மக்களுக்குப் புனிதமான கஞ்சன்ஜுங்கா சிகரங்கள் (காங்-சென் ஸோங் பாங்) புகழ்பெற்ற பனி சிங்கத்தை ஒத்திருப்பதாக நம்பப்படுவதால் இது மத ரீதியான தொடர்பைக் கொண்டுள்ளது.
# விக்கிப்பீடியா:நல்ல கட்டுரைகள் முன்மொழிவுகள்/வழிமுறைகள்

நல்ல கட்டுரைக்கான அளவுகோல்களின்படி ஒரு நல்ல கட்டுரை நியமனத்தை எவ்வாறு **முன்மொழிவது** மற்றும் **மதிப்பாய்வு** செய்வது என்பதை விளக்கும் வழிமுறைகள் கிழே உள்ளன. கட்டுரையின் பரிந்துரைப்பாளர் மற்றும் மதிப்பீடு செய்பவர் ஆகிய இருவருக்கும் அறிவுறுத்தல்கள் கீழே வழங்கப்பட்டுள்ளன.  
முன்மொழிபவர்கள் கட்டுரைக்கு குறிப்பிடத்தக்க பங்களிப்பை வழங்கியிருக்க வேண்டும் மற்றும் அதன் பொருள் மற்றும் மேற்கோள் காட்டப்பட்ட ஆதாரங்களை நன்கு அறிந்திருக்க வேண்டும்.  
கட்டுரைக்கு குறிப்பிடத்தக்க பங்களிப்பை வழங்காத எந்தவொரு பதிவு செய்யப்பட்ட பயனரும் முன்மொழிவினை மதிப்பாய்வு செய்யலாம்.
# விக்கிப்பீடியா:நல்ல கட்டுரைகள் முன்மொழிவுகள்/வழிமுறைகள்

## முன்மொழிவு

### படி 1: கட்டுரையைத் தயாரிக்கவும்

நடுநிலைக் கண்ணோட்டம், விக்கிப்பீடியா:மெய்யறிதன்மை, விக்கிப்பீடியா:புத்தாக்க ஆய்வு கூடாது மற்றும் குறிப்பிடத்தக்க தன்மை உள்ளிட்ட விக்கிப்பீடியா கொள்கைகள் மற்றும் வழிகாட்டுதல்களை பூர்த்தி செய்வதை உறுதிசெய்க. பின்னர் நல்ல கட்டுரையின் அளவுகோல்களைப் பூர்த்தி செய்கிறதா எனப் பார்க்கவும் , கட்டுரைகளில் தேவையான முன்னேற்றங்களைச் செய்யவும். மேலதிகத் தகவல்களை என்பதில் காணலாம். நீங்கள் கட்டுரைக்கு குறிப்பிடத்தக்க பங்களிப்பாளராக இல்லாவிட்டால், முன்மொழிவதற்கு முன்பு குறிப்பிடத்தக்க பங்களிப்பாளர்களின் ஒப்புதலைப் பெறுங்கள். நீங்கள் முன்மொழிவு செய்யும் கட்டுரைகளை மதிப்பாய்வு செய்பவர்கள் தேவையான மாற்றங்களைச் செய்யக் கோரினால் அதற்கு பதிலளிக்கவும், தேவையான மாற்றங்களைச் செய்யவும் தயாராக இருத்தல் வேண்டும்.
# விக்கிப்பீடியா:நல்ல கட்டுரைகள் முன்மொழிவுகள்/வழிமுறைகள்

## முன்மொழிவு

### படி 2: கட்டுரையை பரிந்துரைக்கவும்

1. கட்டுரையின் பேச்சு பக்கத்தின் மேல் எனும் வார்ப்புருவினை இடவும்.
1. | = என்பதில் பின்வரும் துணைப் பிரிவுகளில் ஒன்றைச் சேர்க்கவும்ஃ
1. : **இசை**, உணவு மற்றும் பானம் **கலை மற்றும் கட்டிடக்கலை** · **கணினி மற்றும் பொறியியல்** · **போக்குவரத்து** · **புவியியல்** · **இடங்கள்** · **உலக வரலாறு** · **அரசவை, பிரபுக்கள் மற்றும் வாரிசுரிமைகள்** · மொழி மற்றும் இலக்கியம் • கணிதம் மற்றும் கணிதவியலாளர்கள் • திரைப்படம்***'.***' · **தொலைக்காட்சி** · ஊடகம் மற்றும் நாடகம் • பாடல் தொகுதி • பாடல்கள் • இசை • **உயிரியல் மற்றும் மருத்துவம்** • வேதியியல் மற்றும் வேதிப் பொருட்கள் • **புவி அறிவியல்** • **இயற்பியல் மற்றும் வானியல்** • தத்துவம் மற்றும் மதம் • கலாச்சாரம், சமூகவியல் மற்றும் உளவியல் • **கல்வி** • **பொருளாதாரம் மற்றும் வணிகம்** • சட்டம் • பத்திரிகைகள் மற்றும் அச்சு இதழியல் • அரசியல் • **கால்பந்து** • **விளையாட்டு** · **பொழுதுபோக்கு**
1. : இது ஒன்றுக்கு மேற்பட்ட வகைகளின் கீழ் பொருந்தினால், மிகவும் பொருத்தமான ஒன்றைத் தேர்ந்தெடுக்கவும். மேலே உள்ள எந்த வகையிலும் இது பொருந்தவில்லை என்றால், புலத்தை காலியாக விடுங்கள். அவை **மற்றவை** பிரிவில் வைக்கப்படும்.
1. பக்கத்தைச் சேமிக்கவும். கட்டுரை மதிப்பாய்வு செய்யத் தயாராக உள்ளது என்பதைக் குறிக்க தானியங்கி ஓர் அறிவிப்பினை இடும்.
# விக்கிப்பீடியா:நல்ல கட்டுரைகள் முன்மொழிவுகள்/வழிமுறைகள்

## முன்மொழிவு

### படி 3: காத்திருங்கள்

முன்மொழிவின் தேக்க அளவைப் பொறுத்து, பயனர்கள் மதிப்பாய்வை எடுப்பதற்கு பல மாதங்கள் தாமதமாகலாம். மாறாக, அதற்கு சில நாட்கள் மட்டும் ஆகலாம். மதிப்பாய்வு பக்கத்தை நீங்களே தொடங்க வேண்டாம், ஏனெனில் அது ஏற்கனவே மதிப்பாய்வில் உள்ளது என்று மற்ற பயனர்கள் நம்புவதற்கு வழிவகுக்கும்.  
**மதிப்பாய்வாளருக்கு ஒரு குறிப்பை இடுதல்** : மதிப்பாய்வு தொடர்பான குறிப்பை வெளியிட, என்பதில் நீங்கள் ஏதேனும் தகவல்களை இடலாம்.. எடுத்துக்காட்டாக: . பக்கத்தை சேமிக்கவும். குறிப்பைக் காட்ட, GA பரிந்துரைகள் பக்கத்தில் ஒரு தானியங்கி பரிந்துரையைப் புதுப்பிக்கும்.  
**முன்மொழிவினைத் திரும்பப் பெறுதல்** : பரிசீலனை தொடங்கும் முன் பரிந்துரையை திரும்பப் பெற, கட்டுரையின் பேச்சுப் பக்கத்திலிருந்து வார்ப்புருவை அகற்றவும். பரிசீலனை தொடங்கிய பிறகு, முன்மொழிவைத் திரும்பப் பெற, மதிப்பாய்வாளருக்குத் தெரியப்படுத்தவும்; மதிப்பாய்வாளர் அதனை தகுதிநீக்கம் செய்வார்.
# விக்கிப்பீடியா:நல்ல கட்டுரைகள் முன்மொழிவுகள்/வழிமுறைகள்

## முன்மொழிவு

### படி 4: மதிப்பாய்வின் போது என்ன செய்ய வேண்டும்

முன்மொழியப்பட்ட கட்டுரையினை மேம்படுத்தக்கோரும் மதிப்பாய்வாளரின் கேள்விகளுக்கு உரிய நேரத்தில் முன்மொழிபவர் பதிலளிக்க வேண்டும். உங்களால் இயலவில்லை எனில் மற்ற பயனர் ஒருவர் பதிலளிக்க வேண்டும். மற்ற பயனர்களும் இதில் தங்களது கருத்துக்களைத் தெரிவிக்கலாம், தேவையான திருத்தங்களைச் செய்யலாம். ஆனால், முதல் மதிப்பாய்வாளர் எடுக்கும் முடிவே இறுதியானது. மதிப்பாய்வு செய்யப்படுவதற்கான காலம் கட்டுரையினைப் பொறுத்து மாறுபடும். சுட்டிக்காட்டப்பட்ட பிழைகளைக் களைவதற்காக 7 நாட்கள் இந்தப் பரிந்துரையினை நிறுத்தி வைக்கலாம் (மதிப்பாய்வு செய்பவர்கள் விரும்பினால், நேர வரம்பை குறைக்கலாம்/நீட்டிக்கலாம்). ஒரு மதிப்பாய்வு நிறுத்தப்பட்டால் அல்லது நல்ல கட்டுரையின் அளவுகோல்களை விளக்குவதில் கருத்து வேறுபாடு இருந்தால், அந்தப் பரிந்துரையினை தகுதிநீக்கம் செய்யது மீண்டும் குறைகளைக் களைந்த பிறகு முன்மொழியச் செய்யலாம். அல்லது, உரையாடல் பக்கத்தில் உதவி கேட்கலாம்.
# விக்கிப்பீடியா:நல்ல கட்டுரைகள் முன்மொழிவுகள்/வழிமுறைகள்

## முன்மொழிவு

### படி 5: மதிப்பாய்விற்குப் பிறகு

மதிப்பாய்வின் முடிவில் கட்டுரையானது நல்ல கட்டுரையாக அறிவிக்கப்படலாம் அல்லது தகுதி நீக்கம் செய்யப்படலாம். தகுதி நீக்கம் செய்யப்படும் கட்டுரைகளில் மதிப்பாய்வு செய்யும் பயனரின் கருத்துக்களுக்கேற்ப சரிசெய்த பின்னர் மீண்டும் அந்தக் கட்டுரையினை முன்மொழியலாம் அல்லது அந்த முடிவு குறித்து விக்கிப்பீடியா பேச்சு:நல்ல கட்டுரைகள் முன்மொழிவுகள் பக்கத்தில் முறையிடலாம்.  
கட்டுரை நல்ல கட்டுரை நிலைக்கு உயர்த்தப்பட்டிருந்தால், கட்டுரையிலிருந்து ஓர் ஆர்வமூட்டும் உண்மையை ஏழு நாட்களுக்குள் உங்களுக்குத் தெரியுமா...? பகுதியில் இடம்பெறச் செய்யலாம்.
# விக்கிப்பீடியா:நல்ல கட்டுரைகள் முன்மொழிவுகள்/வழிமுறைகள்

## மதிப்பாய்வு

### படி 1: அளவுகோல்களைப் புரிந்துகொள்ளுங்கள்

ஒரு கட்டுரையை மதிப்பாய்வு செய்ய முடிவு செய்ததற்கு நன்றி. மதிப்பாய்வைத் தொடங்குவதற்கு முன், நல்ல கட்டுரை அளவுகோல்களை நீங்கள் நன்கு அறிந்திருக்க வேண்டும். ஒரு கட்டுரை நல்ல கட்டுரை நிலைக்கு உயர்த்தப்படுவதற்கு இந்த தரநிலைகளை பூர்த்தி செய்ய வேண்டும். நல்ல கட்டுரைகளை மதிப்பாய்வு செய்வதற்கான வழிகாட்டி மற்றும் நல்ல கட்டுரையின் அளவுகோல் எது இல்லை என்பது பற்றிய கட்டுரையைப் படிக்கவும் பரிந்துரைக்கப்படுகிறது. நடுநிலைக் கண்ணோட்டம், விக்கிப்பீடியா:மெய்யறிதன்மை, விக்கிப்பீடியா:புத்தாக்க ஆய்வு கூடாது மற்றும் குறிப்பிடத்தக்க தன்மை உள்ளிட்ட விக்கிப்பீடியா கொள்கைகள் மற்றும் வழிகாட்டுதல்களை பூர்த்தி செய்வதை உறுதிசெய்க. பின்னர் நல்ல கட்டுரையின் அளவுகோல்களைப் பூர்த்தி செய்கிறதா என்பதை உறுதிசெய்யவும் ,உங்கள் மதிப்பாய்வின் போது உங்களுக்கு உதவ அறிவுரையாளர்கள் உள்ளனர். உங்களுக்கு மேலும் தெளிவு தேவைப்பட்டால், விக்கிப்பீடியா பேச்சு:நல்ல கட்டுரைகள் முன்மொழிவுகள் பக்கத்தில் ஒரு கோரிக்கை வைக்கவும்.
# விக்கிப்பீடியா:நல்ல கட்டுரைகள் முன்மொழிவுகள்/வழிமுறைகள்

## மதிப்பாய்வு

### படி 2: மதிப்பாய்வைத் தொடங்குதல்

மதிப்பாய்வு செய்யும் பயனர் கண்டிப்பாக ,
- பதிவுசெய்யப்பட்ட பயனராக இருங்கள் - நீங்கள் உள்நுழைந்துள்ளீர்கள் என்பதை உறுதிப்படுத்திக் கொள்ளுங்கள்.
- மதிப்பாய்விற்கு முன் முன்மொழிந்தவராகவோ அல்லது குறிப்பிடத்தக்க பங்களிப்பைச் செய்திருக்கவோ கூடாது. நீங்கள் முன்மொழிந்த கட்டுரைகளை நீங்களே மதிப்பாய்வு செய்யக் கூடாது.  
1. நினைவில் கொள்ளுங்கள்: நீங்கள் மதிப்பாய்வைத் தொடங்கினால், அதை சரியான நேரத்தில் முடிக்க உறுதியளிக்கிறீர்கள். பாதியில் நிறுத்தாதீர்கள். ஒரு நேரத்தில் ஒன்று அல்லது இரண்டு கட்டுரைகளை மட்டும் மதிப்பாய்வு செய்து, ஏழு நாட்களில் உங்கள் மதிப்பாய்வை முடிக்கத் திட்டமிடுங்கள்.
1. நீங்கள் மதிப்பாய்வு செய்ய விரும்பும் விக்கிப்பீடியா:நல்ல கட்டுரைகள் முன்மொழிவுகள் பக்கத்திலிருந்து ஒரு கட்டுரையைத் தேர்வு செய்யவும். வேறு யாராவது மதிப்பாய்வைத் தொடங்கியிருந்தால், மதிப்பாய்வுப் பக்கத்தில் நீங்கள் கருத்துகளைச் சேர்க்கலாம், ஆனால் மதிப்பாய்வை முதல் மதிப்பாய்வாளரால் தான் முடிவு அறிவிக்கப்பட வேண்டும்.
1. முன்மொழிவுகள் பக்கத்தில் அல்லது கட்டுரை பேச்சுப் பக்கத்தின் மேலே தோன்றும் **** இணைப்பைப் பின்தொடர்ந்து மதிப்பாய்வைத் தொடங்கவும். புதிய மதிப்பாய்வுப் பக்கம் உருவாக்கப்படும். இந்த மதிப்பாய்வுப் பக்கத்தின் கீழே தொடக்கக் கருத்துகள், ஆரம்ப மதிப்பாய்வு அல்லது இதில் ஒன்றை நீங்கள் சேர்க்கலாம்.
1. பக்கத்தை சேமிக்கவும். கட்டுரை மதிப்பாய்வு செய்யப்படுவதைக் குறிக்க முன்மொழிவுகள் பக்கத்தில் ஒரு தானியங்கிப் பரிந்துரையைப் புதுப்பிக்கும், மேலும் கட்டுரை மதிப்பாய்வு செய்யப்படுவதை பரிந்துரைப்பவருக்குத் தெரியப்படுத்த :en:Template:GANotice ஐப் பயன்படுத்தும்.
# காலியம் இண்டியம் ஆண்டிமோனைடு

**காலியம் இண்டியம் ஆண்டிமோனைடு** (*Gallium indium antimonide*) என்பது GaInSb என்ற மூலக்கூற்று வாய்ப்பாட்டால் விவ்ரிக்கப்படும் மூன்றாம் நிலை III-V குறைக்கடத்தி சேர்மமாகும். இண்டியம் காலியம் ஆண்டிமோனைடு (InGaSb) என்ற பெயராலும் இது அழைக்கப்படுகிறது. காலியம் ஆண்டிமோனைடு மற்றும் இண்டியம் ஆண்டிமோனைடு ஆகியவற்றுக்கிடையிலான கலப்புலோகமாகவும் இது பார்க்கப்படுகிறது. காலியம் மற்றும் இண்டியம் இடையே எந்த விகிதத்தையும் இந்த கலப்புலோகம் கொண்டிருக்கலாம். GaInSb என்பது பொதுவாக எந்த ஒரு விகிதத்தினாலான உலோகக் கலவையையும் குறிக்கிறது.
# காலியம் இண்டியம் ஆண்டிமோனைடு

## தயாரிப்பு

காலியம் இண்டியம் ஆண்டிமோனைடு படிகங்கள் மூலக்கூற்று கற்றை படிகவளர்ச்சி முறை,வேதிக் கற்றை படிகவளர்ச்சி முறை, நீர்மநிலை படிகவளர்ச்சி வகைகள் மூலம் காலியம் ஆர்சனைடு மற்றும் ஆண்டிமோனைடு அடிமூலக்கூறுகள் மீது காலியம் இண்டியம் ஆண்டிமோனைடு படிகங்கள் வளர்க்கப்படுகின்றன. பெரும்பாலும் மற்ற III-V சேர்மங்களுடன் அடுக்கு பல்லுருவ கட்டமைப்புகளுடன் இணைக்கப்படுகிறது.
# காலியம் இண்டியம் ஆண்டிமோனைடு

## மின்னணு பண்புகள்

காலியம் இண்டியம் ஆண்டிமோனைடு உலோகக் கலவைகளின் ஆற்றல் இடைவெளியும் அணிக்கோவை மாறிலியும் தூய நிலை காலியம் ஆண்டிமனி (a = 0.610 நானோமீட்டர், Eg = 0.73 எலக்ட்ரான் வோல்ட்டு) அளவாகவும், தூய நிலை இண்டியம் ஆண்டிமணி (a = 0.648 நானோமீட்டர், Eg = 0.17 எலக்ட்ரான் வோல்ட்டு) அளவாகவும் உள்ளன. அனைத்து பகுதிக்கூறுகளும் சுத்தமான GaSb மற்றும் InSb கலப்பில் உள்ளது போல ஆற்றல் இடைவெளி நேர்மறையாக உள்ளது.
# காலியம் இண்டியம் ஆண்டிமோனைடு

## பயன்பாடுகள்

காலியம் இண்டியம் ஆண்டிமோனைடு போன்ற பல்லுருகட்டமைப்புகள் கொண்ட சேர்மங்கள் அருகாமையில் இருந்து நடுத்தரத் தொலைவு அகச்சிவப்பு ஒளியுணரிகள், திரிதடையங்கள், ஆல் விளைவு உணரிகள்
ஆகியவற்றில் பயன்படுத்தப்படுத்த ஆய்வில் உள்ளன.
# விக்கிப்பீடியா:நல்ல கட்டுரைகள்/அறிவுரையாளர்கள்

| விக்கிப்பீடியாவில் நல்ல கட்டுரைகளை மதிப்பாய்வு செய்வதற்குக் கீழ்க்காணும் பயனர்கள் அறிவுரையாளர்களாகச் செயல்படுவார்கள். புதிய பயனர்கள் கீழ்க்காணும் பயனர்களின் உரையாடல் பக்கத்தில் நல்ல கட்டுரைகளை உருவாக்குவது, முன்மொழிவது குறித்தான விடயங்களைக் கேட்டுத் தெரிந்து கொள்ள அறிவுறுத்தப்படுகிறார்கள். கட்டுரைகளை மதிப்பாய்வு செய்பவர்கள் இங்குள்ளவர்களின் ஆலோசனைகளைக் கேட்க அறிவுறுத்தப்படுகிறார்கள். | } |
| --- | --- |
# விக்கிப்பீடியா:நல்ல கட்டுரைகள்/அறிவுரையாளர்கள்

## அறிவுரையாளர்கள் பட்டியல்

பயனர்கள் தங்களது பயனர் பெயருக்குப் பின்பாக, எந்தத் துறையில் ஈடுபாடு/ திறன் மிகுந்தவர்கள் என்பதனைக் குறிப்பிடப் பரிந்துரைக்கப்படுகிறார்கள்.  
1. <font face="Casteller" size="4">ஸ்ரீதர். ஞா</font> 💬உரையாடுக -- கல்வி, ஆங்கில இலக்கணம், துடுப்பாட்டம், பள்ளி, நபர்கள் பற்றிய கட்டுரைகளை மதிப்பாய்வு செய்ய என்னால் உதவ இயலும்
1. சத்திரத்தான் உயிரியல் தொடர்பான கட்டுரைகள்
1. மா. செல்வசிவகுருநாதன் (பேச்சு) - இசை, இயந்திரப் பொறியியல், இயற்பியல்
1. மகாலிங்கம் இரெத்தினவேலு - வேதியியல், ஆளுமைகள், புவியியல், கல்வி, உளவியல் சார்ந்த கட்டுரைகளை மதிப்பாய்வு செய்ய இயலும்.
1. வசந்தலட்சுமி - இந்து சமய கோயில்கள் குறித்த கட்டுரைகளை மதிப்பாய்வு செய்ய இயலும்.
1. தியாகு கணேஷ் - அரசியல், ஆளுமைகள், வாழும் நபர்கள், பள்ளி மற்றும் கல்வி, கலை மற்றும் கலாச்சாரம், உயிரியியல், புவியியல், நடப்பு நிகழ்வுகள், குறித்த கட்டுரைகளை மதிப்பாய்வு செய்ய இயலும்.
# வர்திகா சிங்

**வர்திகா பிரிஜ் நாத் சிங்** (*Vartika Singh*) ஓர் இந்திய வடிவழகியும் அழகு போட்டி வெற்றியாளரும் ஆவார். இவர் மிஸ் யுனிவர்ஸ் இந்தியா 2019 ஆக நியமிக்கப்பட்டார். மிஸ் யுனிவெர்ஸ் போட்டியின் 68 வது நிகழ்வில் இந்தியாவைப் பிரதிநிதித்துவப்படுத்தினார். முன்பு 2015 ஆம் ஆண்டில் *ஃபெமினா மிஸ் இந்தியா கிராண்ட் இன்டர்நேஷனலாக* முடிசூட்டப்பட்டார். GQ இதழ் 2017 ஆம் ஆண்டில் இந்தியாவின் சூடான பெண்களில் ஒருவராக இவரைத் தரவரிசைப்படுத்தியது.
# வர்திகா சிங்

## தொடக்ககால வாழ்க்கை மற்றும் கல்வி

லக்னோ உள்ள *கனோசா கான்வென்ட்* பள்ளியில் சிங் கல்வி பயின்றார். இசபெல்லா தோபர்ன் கல்லூரி மருத்துவ ஊட்டச்சத்து உணவியல் துறையில் இளங்கலைப் பட்டம் பெற்றார். இலக்னோ பல்கலைக்கழகத்தில் பொது சுகாதாரத்தில் முதுகலைப் பட்டம் பெற்றுள்ளார்.
# வர்திகா சிங்

## தொழில் மற்றும் போட்டி

சிங் *மிஸ் திவா 2014* போட்டியில் பங்கேற்றார். அங்கு இவர் முதல் 7 இடங்களில் ஒருவராக இடம்பிடித்தார். போட்டியில் *<nowiki/>'மிஸ் ஃபோட்டோஜெனிக்*' விருதையும் வென்றார். 2015 ஆண்டில், அவர் ஃபெமினா மிஸ் இந்தியா போட்டியின் 52 வது நிகழ்வில் போட்டியிட்டு *ஃபெமினா மிஸ் கிராண்ட் இந்தியா 2015* ஆக முடிசூட்டப்பட்டார்.  
தாய்லாந்தின் பாங்காக்கில் நடைபெற்ற *மிஸ் கிராண்ட் இன்டர்நேஷனல் 2015* இல் சிங் இந்தியாவைப் பிரதிநிதித்துவப்படுத்தி 2 வது இடம் பிடித்து அப்பட்டத்தை வென்றார். இது நடைபெற்று நான்கு ஆண்டுகளுக்குப் பிறகு, அசல் வெற்றியாளர் தகுதி நீக்கம் செய்யப்பட்டார். அதைத் தொடர்ந்து இவர் ஆஸ்திரேலியாவின் முந்தைய முதல் இரண்டாமவரிடமிருந்து அப்பட்டத்தை ஏற்றுக்கொண்டார். புதிய வெற்றியாளர் பின்னர் போட்டியின் மூலம் தகுதிநீக்கம் செய்யப்பட்டு *மிஸ் கிராண்ட் 2015* இன் வெற்றியாளராக இந்தியா கருதப்பட்டது. 'சிறந்த சமூக ஊடக' விருதையும் வென்றார், மேலும் மிஸ் பாப்புலர் வோட்டின் முதல் 10 இடங்களிலும், சிறந்த தேசிய ஆடை துணைப் போட்டிகளில் முதல் 20 இடங்களிலும் இடம் பெற்றார். இறுதிப் போட்டியில் இவர் அணிந்து வந்த மேலாடை ஷேன் மற்றும் ஃபால்குனி மயில் ஆகியோரால் வடிவமைக்கப்பட்டது மற்றும் அவரது தேசிய உடையை மாளவிகா டேட்டர் வடிவமைத்தார்.  
2016 ஆம் ஆண்டில், இவரது நேர்காணலும் ஒளிப்பட படப்பிடிப்பும் ஜிக்யூ (இந்தியா) பத்திரிகையின் ஜனவரி பதிப்பில் வெளியிடப்பட்டது. 2016 ஆம் ஆண்டில் இந்தியாவின் மோகமான பெண்களில் ஒருவராகவும் பத்திரிகை இவரை தரவரிசைப்படுத்தியது. இவர் 2017 ஆம் ஆண்டில் *கிங்பிஷர் மாடல் ஹன்ட்* போட்டியில் பங்கேற்றார் மற்றும் *கிங்பிஷர் பிகினி* நாட்காட்டியின் மார்ச் மற்றும் அக்டோபர் பக்கங்களில் இடம்பெற்றார்.  
உலக வங்கியுடன் இணைந்து சுகாதார அடிப்படையிலான அரசாங்கத் திட்டத்திற்கு தொழில்நுட்ப ஆலோசகராக பங்களித்துள்ளார். 2018 ஆம் ஆண்டில், வர்திகா சிங் 'தூய மனிதர்கள்' என்ற இலாப நோக்கற்ற அமைப்பை நிறுவினார். ஒரு பொது சுகாதார நிபுணராக, நாட்டில் பொது சுகாதாரம் தொடர்பான பிரச்சினைகள் குறித்த விழிப்புணர்வை ஏற்படுத்துவதையும் பரப்புவதையும் அவர் நோக்கமாகக் கொண்டுள்ளார்.காசநோய் குறித்த விழிப்புணர்வை சமூகத்தில் ஏற்படுத்துவதற்கும் கல்வியைத் தருவதற்கும் வர்திகா உத்தரபிரதேச அரசுடன் இணைந்து பணியாற்றி வருகிறார். உதடு மற்றும் பிளவு அண்ணத்துடன் பிறந்த குழந்தைகளுக்கு உதவி மற்றும் சிகிச்சையை வழங்குவதற்காக, இந்தியாவில் உள்ள ஸ்மைல் ரயில் அமைப்புடன் நல்லெண்ண தூதராக பணியாற்றி வருகிறார்.  
2019 ஆம் ஆண்டில் *மிஸ் திவா* போட்டி நடத்தப்பட இருந்ததால், 26 செப்டம்பர் 2019 அன்று, வர்திகா *மிஸ் யுனிவர்ஸ் இந்தியா 2019* ஆக நியமிக்கப்பட்டார். 2019 டிசம்பர் 8 அன்று ஜார்ஜியாவின் அட்லாண்டாவில் நடைபெற்ற *மிஸ் யுனிவர்ஸ் 2019* போட்டியில் இந்தியாவைப் பிரதிநிதித்துவப்படுத்தி முதல் 20 இடங்களில் இடம்பிடித்தார். *மிஸ் யுனிவர்ஸில்* இந்தியாவின் தொடர்ச்சியான இடைநிறுத்தத்தை அவர் முடிவுக்குக் கொண்டுவந்தார்.
# வீட்டுக்காரி

**வீட்டுக்காரி** என்பது 1985 இல் வெளிவந்த இந்தியத் தமிழ்த் திரைப்படமாகும். இத்திரைப்படத்தினை ராம நாராயணன் இயக்கியிருந்தார். தமிழ்த் திரைப்படத்தின் விஜய் கலா பிக்சர்ஸ் தயாரித்து வெளியிட்டு இருந்தது.  
இத்திரைப்படத்தில் சந்திரசேகர், நளினி, ராதாரவி, ஜீவிதா, காந்திமதி ஆகியோர் முக்கிய வேடங்களில் நடித்திருந்தனர்.
# வீட்டுக்காரி

## நடிகர்கள்

- சந்திரசேகர்
- நளினி,
- ராதாரவி,
- ஜீவிதா,
- காந்திமதி
- சங்கிலி முருகன்
- வெண்ணிற ஆடை மூர்த்தி
- எஸ். எஸ். சந்திரன்
- செந்தில்
- கல்லாப்பெட்டி சிங்காரம்
- லூசு மோகன்
- குண்டு கல்யாணம்
-
# வீட்டுக்காரி

## பாடல்கள்

இத்திரைப்படத்திற்கு சங்கர் கணேஷ் இசையமைத்திருந்தனர். பாடல் வரிகளை வாலி, டி. கே எஸ். நடராஜன் ஆகியோர் எழுதியிருந்தனர்.
# பசியூக்கி

விருந்துக்கு முன் பரிமாறப்படும் பிரான்சியப் பசியூக்கிகள்(canapé) உள்ள தட்டுகள்]]  
**பசியூக்கி *, ஆங்கிலம்: ***appetiser அல்லது *starter* ) என்பது உணவு உண்பதற்கு முன், பசியாற எடுத்துக்கொள்ளப்படும் சிறுஉணவு ஆகும். இந்த சிறுஉணவின் சிறப்பு என்னவென்றால், அடுத்த நாம் எடுத்துக்கொள்ளும் விருந்து உணவின் ருசியை மேலும் அதிகரிக்கும் இயல்புடையதாக இருக்க வேண்டுமென உணவு அறிவியல் கூறுகிறது. எனவே, இதனை “பசிச்சுவை பெருக்கும் பொருள்” என வகைப்படுத்தலாம். பொதுவாக இது சாலட், குளிர்ந்த கறி, மீன் வகை இருக்கும். குறிப்பாக பழச்சாறு, குளிர்பானம், திராட்சை இரசம், காக்டெய்ல்கள் போன்றவைகள் பரிமாறப்படும். இவை நாட்டுக்கு நாடு, விருந்துகளுக்கு ஏற்பவும், உணவுக் கலாச்சாரங்களைப் பொருத்தும், மாறுபடுகிஞ்றன. இந்த பசியூக்கிகளைப் பெரும்பாலும் கைகளால் எடுத்து உண்ணக்கூடிய பழக்கம் மேலை நாடுகளிலும் பின்பற்றப்படுகிறது.
# லயா (நடிகை)

**லயா** (*Laya*) (பிறப்பு அக்டோபர் 21,1981) ஓர் முன்னாள் இந்திய நடிகையும், குச்சிப்புடி நடனக் கலைஞரும் ஆவார். இவர் முதன்மையாக தெலுங்குத் திரைப்படங்களிலில் பணி புரிகிறார். ஒரு சில மலையாளத் திரைப்படங்கள், கன்னடத் திரைப்படங்கள் மற்றும் தமிழகத் திரைப்படங்களிலும் இணைந்து பணியாற்றுகிறார். முதலில் *பத்ரம் கொடுக்கு* (1992) படத்தில் குழந்தை நட்சத்திரமாக தோன்றினார். பின்னர் *சுயம்வரம்* (1999) படத்தில் முன்னணி நடிகையாக நடிக்க ஆரம்பித்தார். புதிய திறமைகளை அறிமுகப்படுத்துவதற்காக நடத்தப்பட்ட ஸ்டார் 2000 போட்டியில் இரண்டாம் இடத்தைப் பிடித்தார். வெற்றியாளர்களை பரதேசி திரைப்படத்தில் நடிக்க வைக்கப்பட்டனர். மேலும் அந்த படத்திற்காக நந்தி விருதுகளில் சிறப்பு நடுவர் விருதையும் பெற்றார். *மனோகரம்* (2000) மற்றும் பிரேமிஞ்சு (2001) படங்களுக்காக தொடர்ச்சியாக இரண்டு ஆண்டுகளில் சிறந்த நடிகைக்கான நந்தி விருதுகளை வென்றார்.
# லயா (நடிகை)

## தனிப்பட்ட வாழ்க்கை

லயா, அக்டோபர் 21,1981 அன்று ஆந்திராவின் விசயவாடாவில் ஒரு தெலுங்கு பிராமணக் குடும்பத்தில் பிறந்தார். விசயவாடா, நிர்மலா உயர்நிலைப் பள்ளியில் தனது கல்வியைப் பயின்றார். இவரது தாயார் நிர்மலா உயர்நிலைப் பள்ளியில் இசை ஆசிரியராக இருந்தார். இவரது தந்தை ஒரு மருத்துவர். பள்ளி நாட்களில், இவர் மாநில அளவிலான சதுரங்க வீரராக இருந்தார். ஐதராபாத் சென்று, 50 க்கும் மேற்பட்ட மேடை நிகழ்ச்சிகளில் பங்கேற்றார். இவர் கணினி பயன்பாடுகளில் இளங்கலை பட்டம் பெற்றுள்ளார் . 2006 இல் டாக்டர் கணேஷ் கோர்டி என்பவரை மணந்து கலிபோர்னியாவின் லாஸ் ஏஞ்சலசில் குடியேறினார். இந்தத் தம்பதிக்கு ஒரு மகள் மற்றும் ஒரு மகன் உள்ளனர்.
# தங்குதன்(IV) அயோடைடு

**தங்குதன்(IV) அயோடைடு** (*Tungsten(IV) iodide*) என்பது WI<sub>4</sub> என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். தங்குதனும் அயோடினும் சேர்ந்து இச்சேர்மம் உருவாகிறது.
# தங்குதன்(IV) அயோடைடு

## தயாரிப்பு

தங்குதன்(VI) குளோரைடுடன் ஐதரயோடிக் அமிலத்தைச் சேர்த்து வினைபுரியச் செய்தால் தங்குதன்(IV) அயோடைடு உருவாகும்:  
:WCl<sub>6</sub> + 6HI -> WI<sub>4</sub> + 6HCl + I<sub>2</sub>  
தங்குதன்(IV) குளோரைடுடன் ஐதரயோடிக் அமிலத்தைச் சேர்த்து வினைபுரியச் செய்தாலலும் தங்குதன்(IV) அயோடைடு உருவாகும் :  
:WCl<sub>4</sub> + 4HI -> WI<sub>4</sub> + 4HCl
# தங்குதன்(IV) அயோடைடு

## இயற்பியல் பண்புகள்

தங்குதன்(IV) அயோடைடு முச்சரிவச்சு படிக அமைப்பின் கருப்பு படிகங்களாக உருவாகிறது. குளிர்ந்த நீர், டை எத்தில் ஈதர் மற்றும் குளோரோஃபார்ம் ஆகியவற்றில் கரையாது. எத்தனாலில் கரையும்.
# தங்குதன்(IV) அயோடைடு

## வேதியியல் பண்புகள்

வெற்றிடத்தில் சூடுபடுத்தினால் தங்குதன்(IV) அயோடைடு சிதைவடையும்:  
:WI<sub>4</sub> -> WI<sub>2</sub> + I<sub>2</sub>  
சூடான நீரில் நீராற்பகுப்புக்கு உட்படும்:  
:WI<sub>4</sub> + 2H<sub>2</sub>O -> WO<sub>2</sub> + 4HI}}  
குளோரின் மற்றும் புரோமினுடன் தங்குதன்(IV) அயோடைடு வினையில் ஈடுபடுகிறது:
:WI<sub>4</sub> + 2Cl<sub>2</sub> -> WCl<sub>4</sub> + 2I<sub>2</sub>
:WI<sub>4</sub> + 2Br<sub>2</sub> -> WBr<sub>4</sub> + 2I<sub>2</sub>
# சுசிலா கெர்கெட்டா

**சுசிலா கெர்கெட்டா** (*Sushila Kerketta*-27 ஏப்ரல் 1939-19 அக்டோபர் 2009) 1985 முதல் 2000 வரை பீகார் சட்டமன்ற உறுப்பினராகவும் கூண்டி மக்களவைத் தொகுதியிலிருந்து இந்திய நாடாளுமன்றத்தில் மக்களவை உறுப்பினராகவும் இருந்தவர் ஆவார்.  
சுசிலா பீகார் அரசில் பல முக்கிய துறைகளில் பதவி வகித்துள்ளார். 1985 முதல் 1988 வரை நீர்ப்பாசனத் துறை அமைச்சராகவும் இருந்துள்ளார். 1989ஆம் ஆண்டில் இவர், சுரங்கங்கள் மற்றும் புவியியல் மற்றும் உணவு மற்றும் பொது விநியோகத் துறை அமைச்சராக இருந்தார்.  
சுசிலா சார்க்கண்டின் கூண்டி மக்களவைத் தொகுதியிலிருந்து மக்களவை உறுப்பினராக இந்திய தேசிய காங்கிரசு கட்சியின் சார்பில் பணியாற்றியுள்ளார்.
# சுசிலா கெர்கெட்டா

## இளமையும் கல்வியும்

சுசிலா பீகாரில் 1939 ஏப்ரல் 27 அன்று பீகாரின் ராஞ்சி பிரபுதயால் மார்க்கி மற்றும் மைனி மார்க்கி ஆகியோருக்கு மகளாகப் பிறந்தார். இவர் ராஞ்சியில் உள்ள தூய சவேரியார் கல்லூரியில் கல்வியில் இளங்கலை மற்றும் தத்துவத்தில் முதுகலைப் பட்டம் பெற்றார்.  
பின்னர் சுசிலா, நோட்ரோட் கெர்கெட்டாவை 28 திசம்பர் 1970-இல் திருமணம் செய்து கொண்டார். இந்த இணையருக்கு ரோசன், பிரவீன், நவீன், சந்தியா மற்றும் ஆஷா என்ற மூன்று மகன்களும் இரண்டு மகள்களும் இருந்தனர்.  
சுசிலா பிர்சா கல்லூரியில் விரிவுரையாளராகவும் இருந்தார். இதன் பின்னர் அக்கல்லூரியின் முதல்வராகவும் பணியாற்றியுள்ளார்.
# சுசிலா கெர்கெட்டா

## தனிப்பட்ட நலன்கள்

கெர்கெட்டா ஒரு சமூக சேவகர். இவர் தொடர்ந்து உள்ளூர் கிராமங்களுக்குச் சென்று உள்ளூர் கை தறிகள் போன்ற நிறுவனங்களை ஊக்குவித்தார். இவர் வில்வித்தை, கால்பந்து மற்றும் வளைதடிப் பந்து ஆகிய விளையாட்டுக்களில் ஆர்வம் கொண்டவர். இவர் சார்க்கண்டு மகளிர் வளைதடிப் பந்தாட்டச் சங்கம், மகளிர் வளைதடிப் பந்தாட்டச் சங்கம் (சோட்டாநாக்பூர்) மற்றும் பீகார் மகளிர் வளைதடிப்பந்தாட்டச் சங்க தலைவராக இருந்துள்ளார்.
# சுசிலா கெர்கெட்டா

## வகித்த பதவிகள்

- 1985-2000 உறுப்பினர், பீகார் சட்டப் பேரவை (மூன்று முறைகள்)
- 1985-88 மாநில அமைச்சர், நீர்ப்பாசனம், பீகார் அரசு
- 1988-89 ஊரக வளர்ச்சி, உணவு மற்றும் பொது வழங்கல் துறை அமைச்சர், பீகார் அரசு
- 1989-90 அமைச்சர், சுரங்கங்கள் மற்றும் புவியியல் துறை, பீகார் அரசு
- 1990-95 ஒருங்கிணைப்பாளர், பொதுக் கணக்குக் குழு, பீகார் சட்டமன்றம்
- 1990-2000 துணைத் தலைவர், காங்கிரசு கட்சி, பீகார் சட்டமன்றம்; தலைவர், சிறுவர் மற்றும் பெண் அபிவிருத்தி குழு (இரு முறை)
- 2004 14வது மக்களவை உறுப்பினர், பெண்கள் அதிகாரமளித்தல் குழு; உறுப்பினர், தொழிலாளர் குழு
- 16 ஆகத்து 2006 உறுப்பினர், பெண்கள் அதிகாரமளித்தல் குழு
- 5 ஆகத்து 2007 உறுப்பினர், தொழிலாளர் நிலைக்குழு
# சுசிலா கெர்கெட்டா

## தனிப்பட்ட வாழ்க்கை

கெர்கெட்டா திசம்பர் 28, 1970-இல் நோட்ராட் கெர்கெட்டாவை மணந்தார். பின்னர் மூன்று மகன்களும் இரண்டு மகள்களும் பிறந்தனர். நோட்ரோட் கெர்கெட்டா இறப்பதற்கு முன்னதாகவே இறந்தார்.  
கெர்கெட்டா 19 திசம்பர் 2009 அன்று ராஞ்சியில் மாரடைப்பைத் தொடர்ந்து இறந்தார். கெர்கெட்டா இறக்கும்போது தனது மூத்த மகன் ரோசன் குமார் சூரினுடன் தங்கியிருந்தார்.
# கிழக்கு இமயமலைத் தொடர்

**கிழக்கு இமயமலைத் தொடர்** (*Eastern Himalayas*) என்பதன் நிலப்பகுதிகள் நேபாளம், வடகிழக்கு இந்தியா, பூட்டான், திபெத் தன்னாட்சிப் பகுதி முதல் சீனாவில் உள்ள யுன்னான் வடக்கு மியான்மர் வரை பரவி உள்ளது. இந்திய துணைக்கண்டத்தின் பருவமழை இப்பகுதிகளின் காலநிலையில் மாற்றங்களை ஏற்படுத்துகிறது. குறிப்பாக சூன் முதல் செப்தம்பர் வரை இம்மாற்றங்கள் வெகுவாக ஏற்படுகின்றன. இந்நிலப்பகுதிகளில் குறிப்பிடத் தக்க வகையில் உயிரியற் பல்வகைமை நிறைந்து காணப்படுகிறது. இம்மலைத்தொடரின் தட்பவெப்பநிலை சூழ்நிலை என்பது வெப்ப வலயத்தில் உள்ள மலைச் சூழற்றொகுதிகள் ஆகும். கோடைகாலத்தில் இங்கு நிலவும் சராசரி வெப்பநிலை ஆகும். வருடத்தின் சராசரி மழை அளவு 10,000 mm (390 அங்குலம்) ஆகும். அதிக அளவிலான பனிப்பொழிவு அரிதாக ஏற்படுகிறது. மேற்கு இமயமலைத் தொடரினை விட, இங்கு மழைப்பொழிவு அதிகம்.
# சங்கரத்தை

<templatestyles src="Module:Infobox/styles.css"></templatestyles>
**சங்கரத்தை** என்பது இலங்கையில் வட மாகாணத்தின் யாழ்ப்பாண மாவட்டத்தில் அமைந்துள்ள ஒரு கிராமம் ஆகும். இது சங்கானை பிரதேச செயலாளர் பிரிவில் அமைந்துள்ளது. இது யாழ்ப்பாணத்திற்கு வடமேற்கே சுமார் 12 கிலோமீட்டர் தூரத்தில் அமைந்துள்ளது. இவ்வூரில் பத்திரகாளி சமேத வீரபத்திரர் கோவில் என்ற பிரசித்திபெற்ற ஆலயம் உள்ளது.
# நிர்மலா தேவி (பாடகி)

**நிர்மலா** **தேவி** (*Nirmala Devi*) என்பவர் நிர்மலா அருண் (7 சூன் 1927 – 15 சூன் 1996) என்றும் அழைக்கப்படுகிறார். இவர் 1940களில் இந்திய நடிகையாகவும் பாட்டியாலா கரானாவின் இந்துஸ்தானி இசைப் பாடகர் ஆவார். இவர் பாலிவுட் நடிகர் கோவிந்தாவின் தாய் ஆவார்.  
நிர்மலா தேவி 1940களில் நடிகராக இருந்த அருண் குமார் அகுஜாவின் மனைவியாவார். இவருக்கு இந்தியத் திரைப்பட நடிகர் கோவிந்தா மற்றும் திரைப்பட இயக்குநர் கீர்த்தி குமார் உட்பட ஐந்து குழந்தைகள் உள்ளனர். இவர் 1996-இல் இறந்தார்.
# நிர்மலா தேவி (பாடகி)

## தனிப்பட்ட வாழ்க்கை

நிர்மலா தேவி 7 சூன் 1927 அன்று உத்தரப்பிரதேசத்தில் உள்ள புனித நகரமான வாரணாசியில் பிறந்தார். இவர் நடிகர் அருண் குமார் அகுஜாவினை 1942-இல் மணந்தார். இந்த இணையருக்கு 3 மகள்கள் 2 மகன்கள் என 5 குழந்தைகள் இருந்தனர். இவருடைய மகன்கள் இந்தியத் திரைப்பட நடிகர் கோவிந்தா மற்றும் திரைப்பட இயக்குநர் கீர்த்தி குமார் ஆவர். நிர்மலா தனது திருமண காலகட்டத்திலும் நடித்துக் கொண்டிருந்தார். மேலும் இவரது முதல் படமான 'சவேரா'வில் இவரது கணவர் அருண் இணை நடிகராக இருந்தார்.  
நிர்மலா தேவி 15 சூன் 1996 அன்று தனது 69 வயதில் மும்பையில் காலமானார்.
# நிர்மலா தேவி (பாடகி)

## பின்னணிப் பாடகர்

நிர்மலாவாக  
- *சவேரா* (1942)
- *ஷர்தா*
- *கனூன்*
- *கீத்*
- *காலி* (1944)
- *செஹ்ரா*
- *ஜனமாஷ்டமி*  
நிர்மலா தேவியாக  
- *ராம் தேரி கங்கா மயிலி* (1985)
- *பவார்ச்சி* (1972)
- *ஜாரா பச்ச்கே* (1959)
- *ஷம பர்வண* (1954)
# நிர்மலா தேவி (பாடகி)

## ஒலிப்பதிவு

- *பவார்ச்சி* (1972) – "போர் ஆய் கயா அந்தியாரா"பாதையில் கலைஞர்களில் ஒருவர்
# நிர்மலா தேவி (பாடகி)

## திரைப்படவியல்

நிர்மலவாக  
- *சவேரா* (1942)
- *ஷர்தா*
- *கனூன்*
- *கீத்*
- *காலி* (1944)
- *சாலிஸ் கரோட்* (1946)
- *செஹ்ரா*
- *ஜனமாஷ்டமி*
- *அன்மோல் ரத்தன்* (1950)
# நிர்மலா தேவி (பாடகி)

## இசைத் தொகுப்பு

வகை-இந்துஸ்தானி பாரம்பரிய இசை-எச். எம். வி (ஹிஸ் மாஸ்டர்ஸ் வாய்ஸ் நிறுவனம் (சரிகமா, இந்தியா என்று அழைக்கப்படுகிறது)  
**தனிப்பாடல்**  
- *பனா பனா கி தம்மானா & காம் கி நிசானி* (கஜல்)
- *ஜாடு பாரே கிழே நைனவா ராம் & மோரி பாலி உமர் பீட்டி ஜயே* (தும்ரி)  
**முழு ஆல்பங்கள்:**  
- *சாவன் பீட்டா ஜயே* (தும்ரி) (தற்கால பாடகி எம். எஸ். லக்ஷ்மி சங்கருடன்)
- *வார இறுதி இன்பம்* (தும்ரி)
- *நிர்மலா தேவி எழுதிய தும்ரியன்* (தும்ரி)
- *லாகோன் கே போல் சாஹே* (தும்ரி)
- *நிர்மலா தேவி எழுதிய கஸல்கள்* (கஸல்)
# அமரான்தசு ரெட்ரோபிளக்சசு

**அமரான்தசு ரெட்ரோபிளக்சசு** (தாவரவியல் பெயர்: *Amaranthus retroflexus*, ஆங்கிலம்: *red-root amaranth, redroot pigweed, red-rooted pigweed, common amaranth, pigweed amaranth*, *common tumbleweed*.)
என்ற தாவரம் உண்மையான களை வகையாகும். அல்லது வட அமெரிக்காவின் நடுப்பகுதிகள், கிழக்குப் பகுதிகளாக இருக்கலாம். இது அறிமுகப்படுத்தப்பட்ட இனங்களாக அனைத்துக் கண்டங்களிலும் உள்ளது.
# அமரான்தசு ரெட்ரோபிளக்சசு

## வளரியல்புகள்

இது நிமிர்ந்து வளரும் இயல்புடையது. வருடம் முழுவதும் வளரும் தன்மையைப் பெற்றிருக்கிறது. இதன் உயரம் வரை வளரும் திறனுடையது. இதன் இலைகள் ஏறத்தாழ நீளமுடையது. இலைகள் பெரிதாக தனித்தனியாக இருக்கிறது. தண்டினை விட உயரமாக இருப்பது வேல் போன்ற வடிவிலும், குட்டையாக இருப்பது முட்டை வடிவத்திலும் இலைகள் உள்ளன. ஆண், பெண் என இரு வகைப்பட்ட (Monoecy|monoecious) இனப்பெருக்க உறுப்புகளும் ஒரே செடியில் உள்ளன. இதன் பூந்துணர் பெரிதாகவும், அடர்ந்த பூக்களைக் கொண்டதாகவும் உள்ளன. பழக்கூடுகள் நீளமுடையதாகவே உள்ளன.
# அமரான்தசு ரெட்ரோபிளக்சசு

## பயன்கள்

பாரம்பரிய *தோரன்* உணவு, இதன் இலைகளிலேயே சமைக்கப்படுகிறது.]]
- இந்தியாவின் மாநிலங்களில் ஒன்றான கேரளத்தில் *தோரன்* என்ற புகழ் பெற்ற உணவு இதன் இலைகள், தேங்காயப்பூ, வெள்ளைப்பூண்டு, மஞ்சள் (மூலிகை), மிளகு இன்னும் பிற பொருட்கள் கலந்து செய்யப்படுகிறது.
- இத்தாவரம் நஞ்சுள்ள தாவரமாக இருந்தாலும், இதன் இலைகளில் ஆக்சாலிக் அமிலம் உள்ளன. குறைந்த அளவு நைத்திரேட்டு உள்ளது. எனவே, இளம் இலைகளைக் கொதிக்க வைக்கும் போது, நீரில் இவை கரையும்.
- அமெரிக்க பழங்குடியினர் இதனை மருந்தாகவும் பயன்படுத்துகின்றனர்.
# பௌத்த மெய்யியல்

கிபி 5 ஆம் நூற்றாண்டு முதல் 12 ஆம் நூற்றாண்டு வரை உயர் கல்விக்கான ஒரு முக்கிய நிறுவனமாக இருந்தது.]]  
**பௌத்த மெய்யியல்** (*Buddhist philosophy*) என்பது பண்டைய இந்தியத் தத்துவ அமைப்பு ஆகும். இது புத்த மதத்தின் மத-தத்துவ பாரம்பரியத்திற்குள் உருவானது. புத்தரின் *பரிநிர்வாணத்தைத்* தொடர்ந்து பண்டைய இந்தியா புத்த மதத்தின் பல்வேறு பள்ளிகளிடையே வளர்ந்த அனைத்து தத்துவ ஆய்வுகள் மற்றும் பகுத்தறிவு விசாரணை முறைகள் (கிமு 5 ஆம் நூற்றாண்டு) மற்றும் ஆசியா முழுவதும் புத்த மதம் பரவுவதைத் தொடர்ந்து ஏற்பட்ட மேலும் முன்னேற்றங்கள் ஆகியவை இதில் அடங்கும்.  
மதம் தத்துவார்த்த பகுத்தறிவு மற்றும் தியானம் ஆகிய இரண்டையும் ஒருங்கிணைக்கிறது. இந்தியாவில் இருந்து இலங்கை வரையிலும், பின்னர் கிழக்கு ஆசியா தென்கிழக்கு ஆசியா பௌத்த மதம் விரிவடைந்ததன் மூலம் புத்த மதம் விடுதலைக்கான ஏராளமான பாதைகளை வழங்குகிறது. பௌத்த சிந்தனையாளர்கள் அண்டவியல், நெறிமுறைகள், அறிவாற்றல், தர்க்கம், மீவியற்பியல், உள்ளியம் (மெய்யியல்), நிகழ்வியல், மனதின் தத்துவம், காலத்தின் தத்துவம் போன்ற பல்வேறு தலைப்புகளை இந்தப் பாதைகள் பற்றிய பகுப்பாய்வில் உள்ளடக்கியுள்ளனர்.  
பிரிவினைக்கு முந்தைய புத்த மதம் புலனுணர்வு உறுப்புகளால் பெறப்பட்ட அனுபவச் சான்றுகளை அடிப்படையாகக் கொண்டது (மனது உட்பட) மற்றும் புத்தர் சில மனோதத்துவ கேள்விகளிலிருந்து சந்தேக தூரத்தைத் தக்க வைத்துக் கொண்டதாகத் தெரிகிறது''. அவை, விடுதலைக்கு உகந்தவை அல்ல என்பதால் பதிலளிக்க மறுத்து, அதற்கு பதிலாக மேலும் ஊகங்களுக்கு வழிவகுத்தது. இருப்பினும், சார்பு எழுதல், கர்மா மற்றும் மறுபிறப்பு போன்ற உளவியல் தாக்கங்களுடன் கூடிய கோட்பாடுகளையும் அவர் உறுதிப்படுத்தினார்.  
புத்த மதத்தின் பல்வேறு பள்ளிகளுக்கும், புத்த மதத்தின் பிரதிநிதித்துவ சிந்தனையாளர்களுக்கும், இந்து அல்லது சமண தத்துவவாதிகளுக்கும் இடையே பௌத்த தத்துவத்தின் குறிப்பிட்ட புள்ளிகள் பெரும்பாலும் சர்ச்சைகளுக்கு உட்பட்டுள்ளன. இந்த விரிவாக்கங்களும் சர்ச்சைகளும் அபிதர்மம் ஆரம்பகால புத்த மதத்திலும், பிரஜ்னபரமித, மத்யமக, சௌத்ராந்திகா, புத்த-இயல்பு மற்றும் யோகாச்சாரம் போன்ற மகாயானா மரபுகளிலும் பல்வேறு பள்ளிகளுக்கு வழிவகுத்தன. பௌத்த தத்துவத்தில் ஒரு தொடர்ச்சியான கருப்பொருள் தீவிரமாகக் கருதப்படும் தத்துவக் கருத்துக்களுக்கு இடையில் ஒரு நடு வழியைக் கண்டுபிடிப்பதற்கான விருப்பமாகும்.
# பௌத்த மெய்யியல்

## பௌத்த மெய்யியலின் வரலாற்றுக் கட்டங்கள்

எட்வர்ட் கான்சே இந்திய பௌத்த மெய்யியலின் வளர்ச்சியை மூன்று கட்டங்களாகப் பிரித்தார்.  
1. கௌதம புத்தரின் வாழ்நாளில் தோன்றிய வாய்வழி மரபுகளிலிருந்து பெறப்பட்ட பிரிவினைக்கு முந்தைய புத்த கோட்பாடுகளின் கட்டம், பின்னர் வந்த புத்த மதத்தின் அனைத்து பள்ளிகளுக்கும் பொதுவானது.
1. இரண்டாம் கட்டம் கிமு 3ஆம் நூற்றாண்டில் தொடங்கிய அபிதர்மா நூல்களில் தெளிவாகத் தெரிந்தபடி, மகாயானா அல்லாத "அறிவாற்றல்" புத்த மதத்தைப் பற்றியது, இது ஆரம்பகால புத்த நூல்களில் அறிவாற்றலின் மறுசீரமைப்பு மற்றும் பொருளின் திட்ட வகைப்பாட்டைக் கொண்டுள்ளது. தேரவாதப் பள்ளியின் அபிதம்மா தத்துவம் இந்த கட்டத்தைச் சேர்ந்தது.
1. மூன்றாம் கட்டம் கிபி முதல் நூற்றாண்டின் பிற்பகுதியில் தொடங்கி மகாயானா புத்த மதத்தைப் பற்றியது. இந்த இயக்கம் போதிசத்துவத்தின் பாதையை வலியுறுத்துகிறது மற்றும் பிரஜ்னபரமித, மத்யமக, சௌத்ராந்திகா, புத்தர்-இயல்பு மற்றும் யோகாச்சாரம் போன்ற பல்வேறு சிந்தனைப் பள்ளிகளை உள்ளடக்கியது.  
இந்த மூன்று கட்டங்களின் பல்வேறு கூறுகள் பின்னர் தோன்றிய புத்த மதத்தின் பல்வேறு பிரிவுகளின் தத்துவம் மற்றும் உலக கண்ணோட்டத்தில் இணைக்கப்பட்டுள்ளன மற்றும்/அல்லது மேலும் உருவாக்கப்பட்டுள்ளன.
# பௌத்த மெய்யியல்

## மெய்யியல் நோக்குநிலை

பண்டைய இந்தியாவில் மெய்யியல் முக்கியமாக ஆன்மீக விடுதலை நோக்கமாகக் கொண்டிருந்தது மற்றும் முக்திநெறியியலின் குறிக்கோள்களைக் கொண்டிருந்தது.
# கம்பார் போர்

**கம்பார் போர்** (ஆங்கிலம்: *Battle of Kampar*; மலாய்: *Pertempuran di Kampar*); என்பது இரண்டாம் உலகப் போரின் போது பிரித்தானிய இந்திய இராணுவத்தின் 11-ஆவது தரைப்படைக்கும், அரச சப்பானிய இராணுவத்தின் 5-ஆவது பிரிவிற்கும் இடையே தீபகற்ப மலேசியா, பேராக், கம்பார் மாவட்டம், கம்பார் நகரத்தில் 30 டிசம்பர் 1941 முதல் 2 சனவரி 1942 பரை நடைபெற்ற போரைக் குறிப்பிடுவதாகும்.  
1941 டிசம்பர் 27-ஆம் தேதி, கோலாலம்பூர் அரச வானூர்தி நிலையத்தை சப்பானியர்கள் கைப்பற்றுவதைத் தடுக்கும் முயற்சியில், 11-ஆவது இந்திய தரைப்படை பிரிவுக்கு, கம்பார் நகரத்தில் முகாமிட கட்டளையிடப்பட்டது. அந்த நேரத்தில், கம்பார் நகரம் ஓர் ஈயச் சுரங்க நகரமாக இருந்தது.  
கம்பார் நகரம் பல மலைப்பகுதிகளைக் கொண்ட இடமாகும். அந்த வகையில் அந்த நகரம், பிரித்தானிய இந்திய இராணுவத்தின் 11-ஆவது தரைப்படைக்கு, ஒரு வலுவான தற்காப்பு நிலையை வழங்கும் இடமாக இருந்தது. அவ்வாறு செய்வதன் மூலம், தீபகற்ப மலேசியாவின் கிழக்குக் கடற்கரையில் கோத்தா பாரு போரில் ஈடுபட்டு இருந்த பிரித்தானிய இந்திய இராணுவத்தின் 9-ஆவது தரைப்படைப் பிரிவை அங்கிருந்து பின்வாங்கச் செய்யலாம்; அத்துடன் முன்னேறி வரும் சப்பானியப் படைகளைச் சில நாட்களுக்குத் தாமதப் படுத்தலாம் என்றும் கணிக்கப்பட்டது.